open-index/open-wikipedia-markdown huggingface dataset:
George Lambert

**George Howard Lambert** (1928–2012) var en amerikansk sportsutøver som deltok i de olympiske leker 1956 i Melbourne og 1960 i Roma. 
  
Lambert vant en olympisk sølvmedalje i moderne femkamp i Sommer-OL 1956 i Melbourne. Han var med på det amerikanske laget som kom på andreplass i lagkonkurransen, bak Ungarn. De andre på laget var William Andre og Jack Daniels. Lambert kom på femteplass i den individuelle konkurransen.

Fire år senere, i Sommer-OL 1960 i Roma, vant han en bronsemedalje i lagkonkurransen i moderne femkamp sammen med Robert Lee Beck og Jack Daniels.

Lambert vant en sølvmedlje individuelt i de Panamerikanske leker 1959 i Chicago i USA.

## OL-medaljer
* 1956  Melbourne -  Sølv i moderne femkamp, lag  USA
* 1960  Roma -  Bronse i moderne femkamp, lag  USA

## Referanser

## Eksterne lenker
*
Grønn var min barndoms dal (film)

***Grønn var min barndoms dal*** (originaltittel: *How Green Was My Valley*) er en amerikansk dramafilm fra 1941 regissert av John Ford. De ledende rollene spilles av Walter Pidgeon, Maureen O'Hara, Anna Lee, Donald Crisp og  Roddy McDowall. Filmen er basert på Richard Llewellyns kjente roman *[[Grønn var min barndoms dal]]* fra 1939. Filmen vant fem Oscar, inkludert for Beste film.

Filmen ble godt mottatt av kritikerne og innbrakte 6 millioner dollar i USA. Den vant fem Oscar-priser (Beste film, beste regissør, beste dekorering, beste foto og beste kvinnelige birolle).

Filmen er i sort/hvitt.

## Handling
Handlingen er lagt til en walisisk gruveby rundt år 1900. Gwilyn Morgan og hans fire sønner arbeider i gruvene. Den yngste, Hugh, tilbringer år i sengen med fosterskadde ben og undervises av presten Gruffydd som forøvrig nærer varme følelser for søsteren Angharad. Gruffydd arbeider uten lønn og kan ikke underholde en familie. Angharad gifter seg med gruveeierens sønn mr. Davis, men holder ikke ut livet med ham og reiser fra sitt hjem i Kappstaden for å skilles. Hun kommer tidsnok til å oppleve den gruveulykken som dreper hennes far. Gruffydd forlater den landsbyen som har baktalt ham og Angharad.

## Om filmen
;Innspilling
Ford hadde ønske om å spille inn filmen i Wales, men på grunn av krigen ble det vanskelig og derfor igangsatte han et stort prosjekt med å bygge kulisser i Malibu. 150 personer arbeidet i seks måneder med å bygge kulissene som skulle forestille en walisisk gruveby. Filmen ble tildelt Oscar for disse dekorasjonene. Den ble innspilt i svart/hvitt på bakgrunn av at den ble filmet i California. Bakgrunnen til at man ikke ville ha farger var at blomstene i California ikke har samme farger som i Wales.

Filmen kan sees på som et sosialrealistisk drama.

;Filmkritikerne
*Grønn var min barndoms dal* ble godt mottatt av filmkritikerne, noe som gjenspeiles av at den har fått så mye som 88% på Rotten Tomatoes.

Den fikk blandet mottakelse av VGs anmelder som blant annet skrev: «*Dimensjonering av stoff og virkemidler er så pretensiøs og utført med så kyndig hånd at det som er kunstnerisk simulert plutselig kan se ut som ekte. Det gjelder å holde seg fast. Både instruktøren og skuespillerne gjør så nydelige ting at vi kunne komme til i la oss gripe av et syn på stoffet som ikke fortjener det*». Journalist Sven Egil Omdal beskrev den i 2010 på følgende måte: «*Mange filmer er laget over hvor trøstesløst livet ble etter at britene fant kull og omdannet grønne landskap til svart slum. Denne er en riktig tåreperse, som vant hele fem Oscar*».

I 1990 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

;Publikum
Filmen innbrakte $6 millioner på amerikanske kinoer. Dens produksjonskostnader var på $1,25 millioner.

;Annet
Filmen ble ikke satt på norske kinoer før 1946, grunnet krigen.

## Rollebesetning

## Priser
For priser og nomineringer, se IMDb awards.

## Referanser


## Eksterne lenker
* 
* 
* ''Grønn var min barndoms dal''  hos *Reel Classics*
Lekk tarm-syndrom

**Lekk tarm-syndrom** er et alternativmedisinsk begrep på vanlige tarmplager. Diagnosen har ingen anerkjennelse innenfor medisinen.

En vanlig beskrivelse er en tilstand av endret eller skadet tarmvegg, forårsaket av  gift, dårlig kosthold, parasitter, infeksjon eller medisiner, noe som har ført til økt  permeabilitet i tarmveggen av stoffer som vanligvis forblir isolert i fordøyelseskanalen, og ikke trenger inn i kroppens sirkulasjonssystem eller ut i bukhulen. Det hevdes også at når giftstoffer, mikrober, ufordøyd mat eller andre makromolekyler lekker gjennom tarmveggen, påvirker de kroppen direkte, mens andre hevder at de  medfører en immunreaksjon på disse stoffene. Disse hypotesene er ikke bekreftet av kliniske undersøkelser.

Pasienter som får denne diagnosen anbefales ofte dietter, herunder glutenfri diett,  kasein-fri diett, soppdrepende dietter, ketogene dietter, samt kosttilskudd som inneholder nystatin, vitamin B12, og probiotika.

Det verserer også påstander om at lekk tarm-syndrom er årsaken til andre sykdommer, herunder migrene, astma, multippel sklerose og autisme. Sistnevnte hypotese ble lansert av Andrew Wakefield som i en studie hevdet en sammenheng mellom MMR-vaksinen og autisme, forskning som senere viste seg å være manipulert. Det finnes ikke vitenskapelig støtte for noen av disse årsakssammenhenger.

## Referanser
Japan under Sommer-OL 1960

**Japan under Sommer-OL 1960**. 162 sportsutøvere fra Japan deltok i 17 sporter under Sommer-OL 1960 i Roma. Japan kom på åttendeplass på den uoffisielle medaljestatistikken med fire gull-, sju sølv- og sju bronsemedaljer. 

## Medaljer

## Medaljevinnerne

## Eksterne lenker
* OL-resultater på Sports-reference.com
Public choice

**Public choice** er en teori innenfor økonomi og statsvitenskap, som anvender samme vitenskapelige verktøy til sin analyse av politiske fenomener som nasjonaløkonomene bruker til analysen av økonomiske fenomener. En av teoriens grunnantagelser er at politiske aktører er rasjonelle og forsøker å makismere sin egennytte. Politikerne stemmemaksimerer, mens  embetsmenn budsjettmaksimerer. Public choice kan sees på som en del av rational choice-teorien.
Lars Ragnar Manengen

**Lars Ragnar Manengen** (født 9. juni 1981) er en norsk terrengsyklist. Han er Norgesmester i maraton 2010, 2011, og 2012. Han har vært på pallen i eliteklassen i Birkebeinerrittet flere ganger. I 2012 vant han for første gang Birkebeinerrittet foran lagkameratene Martin Olsen og Truls Engen Korsæth.

## Meritter

;2010
: Norgesmester maraton
;2011
: Norgesmester maraton
;2012
: Norgesmester maraton
;2012
: Vinner av Birkebeinerrittet

## Referanser
Steinar Hovde

**Steinar Hovde** (født i Ålesund 22. september 1945, død i Ullensaker 19. februar 2003) var en norsk geistlig og idrettsutøver. 

Han var landslagsspiller og kaptein i volleyball med bakgrunn fra KFUM Ålesund, KFUM-Oslo og OSI, med i alt 20 kamper for Norge. Han var også kapellan i Eidsvoll, sogneprest i Giske, Stranda, sogneprest i Nes, Akershus og prost i Østre Romerike prosti ved opprettelsen i 1998, da med sete i Nes prestegård. 

Han er bror av Leif Hovde.

## Referanser
Takashi Ono

**Takashi Ono** (født 26. juli 1931 i Noshiro), japansk turner som deltok i de olympiske leker 1952 i Helsingfors, 1956 i Melbourne, 1960 i Roma og 1964 i Tokyo.

Ono ble olympisk mester i turn under sommer-OL 1956 i Melbourne. Han vant konkurransen i svingstang foran Jurij Titov fra Sovjetunionen og Masao Takemoto fra Japan.  
Ono vant også tre sølvmedaljer, to individuelle, i bøylehest og mangekamp og han var også med på det japanske laget som kom på andreplass bak Sovjetunionen i lagkonkurransen. Han fikk en bronsemedalje i skranke.

Fire år senere, under Sommer-OL 1960 i Roma, vant han tre gull-, en sølv- og to bronsemedaljer. Han ble olympisk mester i svingstang, hopp og i lagkonkurransen.

I sitt fjerde OL, 1964 i Tokyo, vant han sin femte og siste olympiske tittel i turn med Japan som vant lagkonkurransen i mangekamp foran Sovjetunionen og Tyskland.

Ono avla den olympiske ed på vegne av deltakerne 1964 i Tokyo.
## OL-medaljer
* 1956  Melbourne -  **Gull** i turn, svingstang  Japan
* 1960  Roma -  **Gull** i turn, svingstang  Japan
* 1960  Roma -  **Gull** i turn, hopp  Japan
* 1960  Roma -  **Gull** i turn, lagkonkurranse  Japan
* 1964  Tokyo -  **Gull** i turn, lagkonkurranse  Japan
* 1956  Melbourne -  Sølv i turn, bøylehest  Japan
* 1956  Melbourne -  Sølv i turn, mangekamp  Japan
* 1956  Melbourne -  Sølv i turn, lagkonkurranse  Japan
* 1960  Roma -  Sølv i turn, mangekamp  Japan
* 1952  Helsingfors -  Bronse i turn, hopp  Japan
* 1956  Melbourne -  Bronse i turn, skranke  Japan
* 1960  Roma -  Bronse i turn, skranke  Japan
* 1960  Roma -  Bronse i turn, ringer  Japan

## Referanser


## Eksterne lenker
*
Espen Knudsen

**Espen Ramse Knudsen** (født 5. mars 1991) er en norsk fotballspiller som fra 25. januar 2021 er klubbløs.

Han har tidligere spilt for .

Knudsen debuterte for Start med et innhopp 12. oktober 2008 mot  på Melløs stadion. Senere ble det flere tilfeldig innhopp. Etter gode kamper på Start 2 og godt skussmål og god innsats på aldersbestemte landslag ble Espen Knudsen i 2010 tatt opp i A-stallen til  som hospitant. 

## Referanser


## Eksterne lenker
* 
* IKStart.no – Knudsens profil hos Start
* NIFS.no – Knudsens profil hos Norsk & Internasjonal Fotballstatistikk
Dunhuangologi

**Dunhuangologi**, **Dunhuangvitenskap** eller **Dunhuangforskning** eller med fransk romanisering **tunhuangologie** (kinesisk: *Dunhuangxue* 敦煌學 pinyin: *dūnhuángxué*; engelsk: *Dunhuangology*) er en relativt ny internasjonal vitenskapelig disiplin. Den beskjeftiger seg med gamle buddhistiske skrifter, dokumenter og malerier funnet i en gjenmurt steinhule i Dunhuang i Kina. Pionerene innen feltet var forskerne Aurel Stein, Paul Pelliot, Arthur Waley, Sergei Fjodorovitsj Oldenburg, Luo Zhenyu, Wang Guowei og Ye Changchi.

## Referanser

## Litteratur
* *Dunhuangxue da cidian*. Shanghai cishu chubanshe, 1998. 
* Tan Chung: *Dunhuang Art Through the Eyes of Duan Wenjie*, Indira Gandhi Centre for the Arts, New Delhi, 1994. 
* Arthur Waley: *Ballads and Stories from Tun-huang*, London, 1960.
Carolin Nytra

**Carolin Nytra** (født 26. februar 1985 i Hamburg) er en tysk hekkesprinter, som spesialiserer seg på 100 meter hekk. Hun er tysk mester fire år på rad fra 2007 til 2010, og med personlig rekord på 12,57, satt på Diamond League-stevnet i Lausanne 8. juli 2010, ble hun den syvende raskeste tyske kvinnen på denne distansen.

## Karriere
Som junior deltok hun i Junior-VM i friidrett 2004 i Grosseto, og endte på sjetteplass med tiden 13,62.

I 2007 ble hun tysk mester på 100-meter hekk, i Erfurt. Tiden 13,24 sekunder var også tilstrekkelig til å kvalifisere seg til VM i Osaka samme år. Fram til og med 2010 har hun forsvart mesterskapstittelen sin på 100 meter hekk 4 år på rad.

Hun representerte Tyskland under Sommer-OL 2008 og i VM i friidrett 2009, og ble i begge disse mesterskapene slått ut i semifinalen.

I 2010 vant hun sølvmedalje under Lag-EM i friidrett i Bergen, og bronse under EM i friidrett 2010 i Barcelona.

## Referanser


## Eksterne lenker
* 
* Profil på European Athletics
*
Giske Idrettslag

**Giske Idrettslag** (stiftet 6. november 1965) er et idrettslag fra øya Giske i Giske kommune.

## Eksterne lenker
*
Sportsåret 1901

**Sportsåret 1901** er en oversikt over hendelser, resultater, fødte og avdøde personer med tilknytning til sport i 1901.

## Hendelser
### Baseball
* Chicago White Sox grunnlegges.

### Fotball
*8. september – AIK blir svensk mester på *walkover* mot Örgryte IS lag 2. Kampen skulle ha blitt spilt på Idrottsplatsen i Göteborg.

### Hurtigløp på skøyter
Det 11. (9. offisielle) verdensmesterskapet i hurtigløp på skøyter for herrer ble arrangert i Djurgårdsbrunnsviken i Stockholm i Sverige 9. – 10. februar. 13 utøvere fra fire nasjoner deltok. Finnen Franz Frederik Wathén ble verdensmester.
### Sjakk
*Dansken Jørgen Møller vinner Det tredje nordiske mesterskapet i sjakk

## Priser
*Holmenkollmedaljen tildeles Aksel Refstad

## Fødsler

*16. januar – Narve Bonna, norsk skihopper og OL-sølv vinner (død 1976)
*26. januar – Alf Konningen, norsk alpinist (død 1978)
*15. april – Joe Davis, engelsk carambole- og snookerspiller (død 1978)
*20. mai – Max Euwe, nederlandsk sjakkspiller (verdensmester) (død 1981)
*23. mai – Kristoffer Nilsen, norsk bokser (død 1975)
*29. juni – Rudolf "Putte" Kock, svensk fotballspiller (død 1979)
*17. juli – Finn Berstad, norsk fotballspiller (død 1982)
*14. august – Håkon Bryhn, norsk seiler og OL-mester (død 1968)
*18. august – Arne Borg, svensk svømmer (død 1987)
*14. september – Alex James, skotsk fotballspiller (død 1953)
*22. september – Brynhild Berge, norsk stuper (død 1975)
*18. november – Einar Nilsen, norsk bokser (død 1980)
*24. november – Reidar Ødegaard, norsk langrennsløper og OL-bronsevinner (død 1972)

## Dødsfall
…
Jordgjøkhumle

**Jordgjøkhumle** er en humle. Den er en av gjøkhumlene og snylter ofte hos liten jordhumle (*Bombus lucorum*). 

Jordgjøkhumle blir ca. 16-19 mm. 

## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.
* Bombus bohemicus  Seidl, 1837 hos ITIS report

## Eksterne lenker
*
Nobuyuki Aihara

**Nobuyuki Aihara** (født 16. desember 1934 i Takasaki, død 16. juli 2013 samme sted) var en japansk turner som deltok i de olympiske leker 1956 i Melbourne og 1960 i Roma.

Aihara ble olympisk mester i turn to ganger under sommer-OL 1960 i Roma. Han vant konkurransen i frittstående foran Jurij Titov fra Sovjetunionen og italienske Franco Menichelli. Han var også med på det japanske laget som vant lagkonkurransen i mangekamp foran Sovjetunionen og Italia.

Fire år tidligere, under Sommer-OL 1956 i Melbourne, kom han på andreplass i frittstående bak Valentin Muratov fra Sovjetunionen. Han var også med på det japanske laget som kom på andreplass i lagkonkurransen i mangekamp bak Sovjetunionen.

Han var gift med Toshiko Shirasu-Aihara, en olympisk deltaker i turn i Rom og Tokyo.
## OL-medaljer
* 1960  Roma -  **Gull** i turn, frittstående  Japan
* 1960  Roma -  **Gull** i turn, lagkonkurranse  Japan
* 1956  Melbourne -  Sølv i turn, frittstående  Japan
* 1956  Melbourne -  Sølv i turn, lagkonkurranse  Japan

## Referanser


## Eksterne lenker
*
Den annen front

***Den annen front*** var en av de illegale avisene som ble utgitt under den tyske okkupasjonen av Norge under andre verdenskrig.

Avisen ble utgitt 1942 og 1943 i Moelv av medarbeider Arne Sveen. Han ble arrestert i 1943 og sendt til Sachsenhausen. Stortingsrepresentant Sverre Østhagen var også redaktør for avisen.

## Referanser
Tyskland under Sommer-OL 1960

**Tyskland under Sommer-OL 1960**. Sportsutøvere fra Tyskland, både fra Vest-Tyskland og Øst-Tyskland, deltok i flere sporter under Sommer-OL 1960 i Roma. Tyskland ble fjerde beste nasjon med tolv gull-, nitten sølv- og elleve bronsemedaljer. Rytteren Fritz Thiedemann var landets flaggbærer under åpningsseremonien.

## Medaljer

   
## Medaljevinnerne
Kapittelet i det svenske system

**Kapitlet i det svenske system** utgjør det tredje og høyeste skiftet i det svenske Frimurersystem. Skiftet omfatter de høyeste gradene fra VII til XII og praktiseres i fire klasser av kapitelloger. I Den Norske Frimurerorden har kapitellogene følgende navn:

Den Norske Store Landsloge er setet for Ordenens Stormester. Den er stamloge for alle ordenens loger, og er overordnet alle loger. Den har sitt hovedkvarter i Nedre Vollgate 19 i Oslo. Provinciallogene er underordnet Landslogen, men er samtidig hovedlogen for alle loger og broderforeninger innenfor et bestemt distrikt, inkludert Stewardslogene av 1. og 2. orden.

Den første norske frimurerlogen  som praktiserte et høygradssystem, var St. Olai loge i Christiania. I samarbeid med København-logene St. Martin og Zorobabel begynte den i 1752 å praktisere høygradssystemet den strikte observans. I 1782 ble deretter det rektifiserte system innført i Norge og Danmark. Dets opphavsmann Jean-Baptiste Willermoz tilhørte Illuminatus-ordenen såvel som Martinistordenen. Moderlogen til St. Olai loge i Christiania het da også «St. Martin», og var oppkalt etter St. Martin de Tours som noen ganger knyttes til martinismen.

Oppløsningen av Danmark-Norge førte i 1818 til at St. Olai loge i Christiania ble underlagt Den Svenske Frimurerorden, og i 1819 ble logen omdannet til en St. Johannesloge uten høygrader, slik den også var ved grunnleggelsen i 1749.

Den 27. juni 1856 ble Stewarsdsloge nr 1 av 1. orden grunnlagt i Christiania. Logen anskueliggjør hvordan Det svenske system er organisert. Ved grunnleggelsen var den &ndash; i likhet med 3 St. Johannesloger og 1 St. Andreasloge i Norge, underlagt Svea Provincialloge i Stockholm. 
Det svenske system arvet inndelingen i «provinser» fra den strikte observans. Europa ble inndelt i ni provinser, som i utgangspunktet var ni europeiske nasjoner:

Stewardslogen i Christiania var i 1856 underlagt den «IX frimurerprovins» Sverige. Da logen i 1870 ble opphøyd til Provincialloge, og deretter den 24. juni 1891 til Den Norske Store Landsloge, ble Norge samtidig definert som den «X frimurerprovins». Stormesterens tittel var Viseste Salomos Vicarius (V.S.V.), som også var en terminologi som stammet fra Den strikte observans.
Ingrid Krämer

**Ingrid Krämer** senere **Engel-Krämer**, senere **Gulbin** (født 29. juli 1943 i Dresden), er en tysk tidligere stuper som deltok i de olympiske leker 1960 i Roma, 1964 i Tokyo og 1968 i Mexico by.

Krämer ble olympisk mester i stuping to ganger under Sommer-OL 1960 i Roma. Hun vant
både konkurransen i 3 meter sviktstup og 10 meter tårnstup, begge foran amerikanske Paula Pope.

Fire år senere, da hun het *Engel-Krämer* vant hun sviktstup og kom på andreplass på 10 meter tårnstup bak Lesley Bush fra USA.

Under sommer-OL 1968 i Mexico by het hun *Gulbin* og konkurrerte for Øst-Tyskland. (Under OL 1960 og 1964 stilte utøvere fra både Øst- og Vest-Tyskland for samme lag). Hun kom på femteplass i sviktstup.

Hun ble kåret til årets østtyske sportskvinne fire ganger 1960, 1962, 1963 og 1964

## OL-medaljer
* 1960  Roma -  **Gull** i stuping, 3 m sviktstup damer  Tyskland
* 1960  Roma -  **Gull** i stuping, 10 m tårnstup damer  Tyskland
* 1964  Tokyo -  **Gull** i stuping, 3 m sviktstup damer  Tyskland
* 1964  Tokyo -  Sølv i stuping, 10 m tårnstup damer  Tyskland

## Referanser


## Eksterne lenker
*
Sportsåret 1905

**Sportsåret 1905** er en oversikt over hendelser, resultater, fødte og avdøde personer med tilknytning til sport i 1905.

## Hendelser
### Fotball
*29. oktober – Örgryte IS blir svenske mestere etter seier med 2–1 over IFK Stockholm i finalen. Kampen ble spilt i Idrettsparken i Stockholm.

## Priser
*Holmenkollmedaljen tildeles Jonas Holmen

## Fødsler

## Dødsfall


Fil:Harold mahony.jpg|Harold Mahony(1867-1905)
Fil:Henrik Sjöberg.jpg|Henrik Sjöberg(1875-1905)
Fil:Arnous Riviere.jpg|Jules Arnous de Rivière(1830-1905)
Sportsåret 1904

**Sportsåret 1904** er en oversikt over hendelser, resultater, fødte og avdøde personer med tilknytning til sport i 1904.

## Hendelser
*27. november – Det svenske roforbundet stiftes.

### Fotball
*4. mai – FC Schalke 04 stiftes.
*21. mai – Det internasjonale fotballforbundet FIFA stiftes. Forbundene i England, Skottland, Wales og Irland avstår fra medlemskap.
*15. juni – TSV Bayer 04 Leverkusen stiftes av selskapet Bayer.
*26. juni – IF Elfsborg stiftes.
*4. oktober – IFK Göteborg stiftes.
*16. oktober – Örgryte IS blir svenske mestere etter seier med 2–1 over Djurgårdens IF i finalen. Kampen spilles i Idrottsparken i Stockholm.
*18. desember – Svenska Fotbollförbundet stiftes.
*Sheffield Wednesday FC vinner den engelske ligaen og blir dermed engelsk mester for andre året på rad.
*Manchester City FC beseirer andredivisjonslaget Bolton Wanderers FC med 1 – 0 i FA-cupfinalen.
*Celtic FC vinner den skotske cupen ved å beseire Glasgow Rangers FC i finalen
*SL Benfica stiftes.

### Golf
*The Open Championship vinnes av skotten Jack White.
*US Open vinnes for andre året på rad av skotskamerikaneren William Anderson.

### Sykkel
**[[Tour de France 1904|Tour de France]]**
*Den andre utgaven av Tour de France vinnes av franskmannen Henri Cornet.

### Tennis
#### Herrer
*Davis Cup: Storbritannia beseirer Belgia med 5 – 0
**French Open – Max Decugis, Frankrike
**Wimbledon – Laurie Doherty, Storbritannia
**US Open – Holcombe Ward, USA

#### Damer
**French Open – Kate Gillou, Frankrike
**Wimbledon – Dorothea Douglass, Storbritannia
**US Open – May Sutton, USA

## Begivenhet
*Sommer-OL finner sted i St. Louis, USA.

## Priser
*Holmenkollmedaljen tildeles Harald Smith

## Fødsler

## Dødsfall


Fil:Emanuel Schiffers.JPG|Emanuel Schiffers(1850-1904)
Sportsåret 1906

**Sportsåret 1906** er en oversikt over hendelser, resultater, fødte og avdøde personer med tilknytning til sport i 1906.

## Hendelser
### Fotball
*7. oktober – Örgryte IS blir svenske mester etter seier med 4–3 over Djurgårdens IF i finalen. Kampen spilles i Idrottsparken i Stockholm.

### Motorsport
*Frankrikes Grand Prix arrangeres for første gang.

### Sjakk
*Norsk Sjakkblad, et sjakktidsskrift utgis. Det gis ut til 1909, med til sammen 30 nummer, men går deretter inn. Gjenoppstår i 1919 og utgis fortsatt.

## Begivenhet
*Sommer-OL ble avholdt i Athen i Hellas. Lekene var et 10-årsjubileum for de moderne olympiske leker. 877 mannlige og 7 kvinnelige utøvere fra 21 land deltok. Disse olympiske lekene er ikke lenger offisielt anerkjent av IOK, men mange OL-historikere mener disse lekene bør likestilles med andre.

## Fødsler
*7. juli - Satchel Paige, amerikansk baseballspiller (død 1982)
*30. oktober - Giuseppe Farina, italiensk racerbilfører, den første verdensmesteren i F-1 (død 1966)

## Dødsfall
…

## Eksterne lenker
*
Sportsåret 1907

**Sportsåret 1907** er en oversikt over hendelser, resultater, fødte og avdøde personer med tilknytning til sport i 1907.

## Hendelser
### Bandy
*17. mars – Ved Boulognerskogen i Gävle i Sverige spiller finalekampen i det første svenske mesterskapet i bandy for herrer. IFK Uppsala vinner mot IFK Gefle med 4-1 (2-0).

### Fotball
*6. oktober – Örgryte IS blir svenske mestere etter vinner med 4–1 over IFK Uppsala i finalen. Kampen spiller på Idrottsparken i Stockholm i Sverige.

## Priser
*Holmenkollmedaljen tildeles Per Bakken

## Fødsler
*2. april – Harald Andersson, svensk idrettsmann (boksing, bandy, vektløfting og diskos) (død 1985)
*23. september – Jens Enevoldsen, dansk sjakkspiller og sjakkforfatter (død 1980)

## Dødsfall
…

## Eksterne lenker
*
Feiersvennvisa

«**Feiersvennvisa**» er et skillingstrykk Alf Prøysen samlet inn til sin visespalte i bladet «Magasinet for alle» årgang 1954-1955. Opprinnelsen er ukjent. Skillingsvisen er også presentert i «De gamle visene med Alf Prøysen»

## Teksten

**1.**I smedestredet nummer fem bor feiermester Pettersen
med munter sang og godt humør, han feier hvert et skorsteinsrør.

**2.**Men en dag så datt han ned, ned i en gryte rabarbragrøt
og mens han der i gryta satt han om mitt unge hjerte ba.

**3.**Men dette syntes jeg var skam og derfor ble jeg hans madam
til presten gikk vi begge hen i følge med en feiersvenn.

**4.**En feier har jo svarte bein men når han så blir vaska rein
da tar han meg så ømt i favn og da blir jeg så god og varm.

**5.**Og om en stund så blir det nok en stor og prektig feierflokk
med munter sang og godt humør, de feier hvert sitt skorsteinsrør.
Sportsåret 1902

**Sportsåret 1902** er en oversikt over hendelser, resultater, fødte og avdøde personer med tilknytning til sport i 1902.

## Hendelser
### Fotball
*30. august – Örgryte IS blir svenske mestere etter seier med 9–0 (eller 8–0, alt etter hvilke kilder en støtter seg på) over *Jönköpings AIF* i finalen. Kampen ble spilt på Vallområdets fotballbane i Jönköping.
*Gefle IF vinner Rosenska Pokalen for tredje gang etter seier over Djurgårdens IF i finalen.
*6. mars – Real Madrid CF stiftes.

### Hurtigløp på skøyter
Det 12. (10. offisielle) verdensmesterskapet i hurtigløp på skøyter for herrer arrangeres i ’’Norra hamnen’’ i Helsingfors i Finland 22. – 23. februar 1902. 11 utøvere fra tre nasjoner deltok. Reglene var slik at en løper måtte vinne tre distanser for å bli kåret til vinner. Det var ingen løper som vant tre distanser og det ble derfor ikke kåret en verdensmester.

## Fødsler

## Dødsfall

## Eksterne lenker
*
David DeLuise

**David Dominick DeLuise** (født 11. november 1971) er en amerikansk skuespiller og regissør. 

David er den yngste sønnen til komikeren og skuespilleren Dom DeLuise og skuespillerinnen Carol Arthur (født Arata), og bror til skuespiller, forfatter, regissør Peter DeLuise og skuespiller Michael DeLuise.

DeLuise spiller blant annet Jerry Russo i TV-serien Wizards of Waverly Place.

## Referanser


## Eksterne lenker
*
Sportsåret 1908

**Sportsåret 1908** er en oversikt over hendelser, resultater, fødte og avdøde personer med tilknytning til sport i 1908.

## Hendelser
### Fotball
*12. juli – I Göteborg spiller både Sveriges og Norges første landskamp i fotball, da landene møttes. Karl "Köping" Gustafsson laget det første målet. Sverige vinner til slutt med hele 11-3.
*11. oktober – IFK Göteborg blir svenske mestere for første gang etter seier med 4–3 over IFK Uppsala i finalen. Kampen ble spilt på Walhalla i Göteborg.

## Arrangement
*Sommer-OL ble avholdt i London i Storbritannia. Åpningsseremoni var den 27. april og avslutningsseremoni den 31. oktober.

## Priser
*Holmenkollmedaljen tildeles Einar Kristiansen

## Fødsler
*13. januar - Enrico Paoli, italiensk sjakkspiller og sjakkproblemkomponist (død 2005)
*26. januar - Gideon Ståhlberg, svensk stormester i sjakk (død 1967)
*24. mars - Ferdinand Metzenauer, tysk sjakkproblemkomponist (død 1968)
*15. mai
**Albert Heinrich Kniest, tysk sjakkproblemkomponist (død 1984)
**Emil Joseph Diemer, tysk sjakkspiller (død 1990)
*22. mai - Horton Smith, amerikansk golfspiller (død 1963)
*15. juli - Albert Volkmann, tysk sjakkproblemkomponist (død 1985)
*24. september - Eddie Hapgood, engelsk fotballspiller og -trener (død 1973)
*8. oktober - Vjatstsjeslav Ragosin, sovjetisk sjakkspiller (død 1962)
*21. november - Salo Flohr, tsjekkoslovakisk-sovjetisk sjakkmester (død 1983)
*16. desember - Sonja Graf, tysk sjakkspiller (død 1965)

## Dødsfall
* 25. januar – Mikhail Tsjigorin, russisk sjakkspiller (født 1850)
* 11. april – Henry Edward Bird, engelsk sjakkspiller (født 1830)


Fil:EnricoPaoli 2004.JPG|Enrico Paoli(1908-2005)
Fil:Gideon Stahlberg 1961.jpg|Gideon Ståhlberg(1908-1967)
Fil:Viacheslav Ragozin.jpg|Vjatstsjeslav Ragosin(1908-1962)
Fil:Salo Flohr 1933.jpg|Salo Flohr(1908-1983)
Fil:Henry Edward Bird (1877 drawing by Sam Loyd).jpg|Henry Edward Bird(1930-1908)
Fil:Chigorin, Mikhail Ivanovich - DPLA - 9c37ad8b0a499dd5d59881f56d7a6976 (cropped).jpg|Mikhail Tsjigorin(1850-1908)
Sportsåret 1909

**Sportsåret 1909** er en oversikt over hendelser, resultater, fødte og avdøde personer med tilknytning til sport i 1909.

## Hendelser
### Bandy
*9. februar – AIK blir svensk mester for første gang i klubbens historie etter seier over Djurgårdens IF med 7-3 i finalen.

### Fotball
*17. oktober – Örgryte IS blir svensk mester for tiende gang etter seier med 8–2 over Djurgårdens IF i finalen. Kampen spilles på Walhalla i Göteborg.
*BV Borussia 09 Dortmund stiftes.

### Ishockey
*Montreal Canadiens stiftes.
*Stanley Cup kunne vinnes av profesjonelle lag.

### Svømming
* Eskilstuna SS grunnlegges.

### Sykkelsport
*Det første Giro d'Italia arrangeres med italieneren Luigi Ganna som vinner.

## Priser
*Holmenkollmedaljen tildeles Thorvald Hansen

## Fødsler
*19. januar - Einar Tommelstad, norsk høydehopper (død 1983)
*26. januar - Sverre Brodahl, norsk langrennsløper og kombinertløper med OL-sølv i stafett (død 1998)
*26. januar - Nora Strømstad, norsk alpinist (død 2005)
*30. januar - Lars Bergendahl, norsk langrennsløper som var tredobbel verdensmester (død 1997)
*26. februar - Gunnar Andersen, norsk skihopper og verdensmester (død 1988)
*12. mars - Reidar Sørlie, norsk diskoskaster (død 1969)
*15. mai - Alf Engen, norsk-amerikansk skihopper, alpinist skiinstruktør og skiskole-eier (død 1997)
*6. juni - Einar Ask, svensk bandyspiller (død 1982)
*22. juni - Rudolf Andreassen, norsk bokser (død 1983)
*7. juli – Arne Larsen, norsk langrennsløper og friidrettsutøver
*9. juli - Sven Jonasson, svensk fotballspiller (død 1984)
*31. juli - Kurt Dreyer, tysk–sørafrikansk sjakkmester (død 1981)
*17. august - Olaf Barda, norsk sjakkspiller og -forfatter, norges første Internasjonal mester i sjakk (IM) (død 1971)
*9. november - Oscar Gjøslien, norsk langrennsløper (død 1995)
*Gunnar Friedemann, estisk og jødisk sjakkmester (død 1943)

## Dødsfall
*7. januar: Andreas Rosendahl, dansk sjakkspiller (født 1864)
Sportsåret 1911

**Sportsåret 1911** er en oversikt over hendelser, resultater, fødte og avdøde personer med tilknytning til sport i 1911.

## Hendelser
### Fotball
*8. oktober – AIK blir svensk mester etter seier med 3–2 over IFK Uppsala i finalen. Kampen ble spilt på Råsunda.

### Ishockey
*Hans Georgii blir Sveriges første dokumenterte ishockeyspiller ved å spille ishockey i Berliner SC, Tyskland.

### Langrenn
#### Svensk mesterskap
* 30&nbsp;km vinnes av Axel Carlberg, Hällefors IF
* 60&nbsp;km vinnes av John Dahlberg, Hällefors IF.

### Motorsport
* Indianapolis 500-løpet arrangeres for første gang
*Rally Monte-Carlo arrangeres for første gang. Henri Rougier vant.

## Rekorder
### Friidrett
#### Verdensrekord
*20. mai – Dan Ahearn, USA setter ny verdensrekord i tresteg med 15,52 m
*16. november – Jean Bouin, Frankrike setter ny verdensrekord i friidrett på 10 000 m med 30.58,8 min

### Svømming
#### Norsk rekord
*30. juli – Aagot Normann setter ny rekord på 100 m fri med 1.49,2
*30. juli – Audun Rusten setter ny rekord på 200 m bryst med 3.34,0
*20. august – John Johnsen setter ny rekord på 100 m fri med 1.23,0
*20. august – John Johnsen setter ny rekord på 100 m rygg med 1.40,2
*20. september – John Johnsen setter ny rekord på 400 m fri med 6.41,4

## Foreninger og klubber som stiftes
*IF Vesta, idrettsforening fra Uppsala

## Priser
*Holmenkollmedaljen tildeles Otto Tangen og Knut Holst

## Fødsler
*27. april – Christiaan Berger, nederlandsk friidrettsutøver, som var europamester på 100 og 200 meter  (død 1965) 
*5. mai – Andor Lilienthal, ungarsk stormester i sjakk (død 2010)
*18. mai – Erik Sjøvall, norsk friidrettsutøver (sprinter)
*24. juni – Juan Manuel Fangio, argentinsk racerkjører (død 1995)
*26. juni – Babe Didrikson Zaharias, amerikansk friidrettsutøver og profesjonell golfspiller (død 1956)
*17. august – Mikhail Botvinnik, russisk sjakkspiller (verdensmester) (død 1995)
*25. august – Viv-Anne Hultén, svensk kunstløper (død 2003)
*10. september – Frithjof Ulleberg, norsk fotballspiller (død 1993)
*28. september – Ellsworth Vines, amerikansk tennisspiller (død 1994)

## Dødsfall
...

## Referanser
Hans Günter Winkler

**Hans Günter Winkler** (født 24. juli 1926 i Barmen, død 9. juli 2018) var en tysk rytter som deltok i De olympiske leker i 1952 i Helsingfors, 1956 i Stockholm og 1960 i Roma, 1964 i Tokyo, 1968 i Mexico by, 1972 i München og 1976 i Montréal.

Winkler ble olympisk mester i hestesport to ganger i Sommer-OL i 1956 i Stockholm. Med hesten «Halla» vant han konkurransen i sprangridning foran de italienske brødrene Raimondo D'Inzeo på «Merano» og Piero D'Inzeo på hesten «Uruguay». Han var også med på det tyske laget som vant lagkonkurransen i sparangridning foran Italia og Storbritannia. De andre på laget var Fritz Thiedemann på «Meteor» og Alfons Lütke-Westhues på hesten «Ala».

Han vant ytterligere tre olympiske gullmedaljer i sprangridning for lag; i 1960 i Roma med hesten «Halla», 1964 i Tokyo med «Fidelitas» og 1972 i München med «Torphy».

Winkler ble verdensmester i sprangridning to ganger; i 1954 i Madrid og 1955 i Aachen, begge gangene med hesten «Halla».

## OL-medaljer
* 1956  Stockholm -  **Gull** i hestesport, sprangridning  Tyskland
* 1956  Stockholm -  **Gull** i hestesport, sprangridning lag  Tyskland
* 1960  Roma -  **Gull** i hestesport, sprangridning, lag  Tyskland
* 1964  Tokyo -  **Gull** i hestesport, sprangridning, lag  Tyskland
* 1972  München -  **Gull** i hestesport, sprangridning, lag  Vest-Tyskland
* 1976  Montréal -  Sølv i hestesport, sprangridning lag  Vest-Tyskland
* 1968  München -  Bronse i hestesport, sprangridning lag  Vest-Tyskland
## Referanser

## Eksterne lenker
*
Harald Overvaag

**Harald Overvaag** (født 28. august 1940) er en norsk siviløkonom fra Norges Handelshøyskole 1964. Han har også gjennomgått Statens forvaltningshøgskole og Forsvarets høgskole.

I 1969 begynte han som konsulent ved Universitetet i Tromsø. Så gikk han gradene via kontorsjef og assisterende direktør til han i 1978 tok over som  universitetetsdirektør etter Willy Haugli. Denne stillingen hadde han til 2001, da trådte han tilbake til en stilling som direktør og rådgiver samme sted. 

Overvaag var politisk rådgiver for sosialminister Leif Arne Heløe fra 1981 til 1984 og var statssekretær i Sosialdepartementet fra 1985 til 1986.

## Heder
* St. Olavs Orden 2003

## Kilder
* Fødselsdagsomtale i Aftenposten Kultur 28. august 2010 side 13.

## Eksterne lenker
* 
*  Stein S. Fredriksen: ''Ridder Harald'' Artikkel i *[[Nordlys (avis)|Nordlys]]* 7. mars 2003.
Super Sad True Love Story

***Super Sad True Love Story*** er en dystopisk satire skrevet av Gary Shteyngart. Den ble gitt ut i USA 27. juli 2010 av forlaget Random House, og er Shteyngarts tredje roman. Den er skrevet som en dagbok, skrevet av bokens hovedperson, 39 år gamle «Leonard Abramov». Han forteller om sin kjærlighet til den 15 år yngre «Eunice Park».    

Boka er satt til nær framtid i New York City. USA er på randen av finansiell kollaps etter en krig mot Venezuela, og har en statsgjeld som bikker 100 milliarder euro, mens dollaren ikke er verdt noen ting, bortsett fra den typen som er låst til den kinesiske valutaen yuan. Kinas sentralbanksjef regnes som verdens mektigste mann, mens USA styres av ett parti: *Bipartisan party* (Toparti-partiet). *Super Sad True Love Story* forteller om et samfunn som er mer opptatt av utseende og penger enn medlidenhet og intellekt. Menneskene går rundt med et iPhone-lignende apparat, bare kalt «äppäräti», som gir tilgang til informasjon om alle personer som befinner seg i nærheten. Apparatet gjør at man kan rangere alle personer i samme rom; ved et tilfelle er Abramov den minst populære av 40 menn i en bar.

## Kilder
*Michiko Kakutani (26. juli 2010): Love Found Amid Ruins of Empire. Anmeldelse i *[[The New York Times]]*.
*Ron Charles (28. juli 2010): Gary Shteyngart's "Super Sad True Love Story," reviewed by Ron Charles. Anmeldelse i *[[Washington Post]]*.

## Eksterne lenker
* Supersadtruelovestory.com
* Humoristisk reklamefilm for ''Super Sad True Love Story''
* Lenny Hearts Eunice. Utdrag fra boken publisert i *[[The New Yorker]]*.
Haldan Keffer Hartline

**Haldan  Keffer Hartline** (født 22. desember 1903 i Bloomsburg,  Pennsylvania, død 17. mars 1983 i Fallston,  Maryland) var en amerikansk fysiolog og  nobelprisvinner.

Han ble tildelt Nobelprisen i fysiologi eller medisin i 1967 sammen med George Wald og Ragnar Granit for deres påvisning av de «primære fysiologiske og kjemiske synsprosesser i øyet».

## Referanser


## Eksterne lenker
Riksmarsk (Danmark)

**Marsk** eller **riksmarsk** (fra 1536) var tittelen for Danmark rikes øverste hærfører fra begynnelsen av 1200-tallet til innføringen av eneveldet i 1660. Det var det tredjeviktigste embete etter «rigshofmester» og «kansler». Han ble utnevnt av kongen og skulle være en innfødt, dansk adelsmann. I perioder valgte kongen å la embetet stå ubesatt for selv å være øverste leder i krig. Fra 1380/81 til 1440-årene var embetet derfor ubesatt.

Fra starten var marsken en av kongens embetsmenn, og marsk Stig Andersen Hvide (død 1293) kalte seg «kongens marsk», *Regis Danorum Marscalcus*, kort før han i 1287 ved danehoffet i Nyborg ble anklaget og dømt som medskyldig i mordet på Erik Klipping. I løpet av 1400-tallet ble marsken «rikets marsk» snarere enn «kongens», endelig signalisert ved skiftet til tittelen «rikets marsk», *Marscalcus Regni* i 1536.

De siste riksmarskene i Danmark var Anders Bille, som døde i svensk fangenskap i 1657 kort tid før innføringen av eneveldet i 1660, og Joachim Gersdorff som imidlertid ble kalt «rikshoffmester» og innehadde embetet i kort tid fra 1660 til sin død i 1661.

## Betydning
«Marsk» og «marskalk» er avledet av tysk *Marschall*, gammelhøytysk *marahscalc*, «heste-, stalltjener», fra eldre germansk *marha*, «hest» (jfr «merr»), og *skalk*, «tjener»; dvs. en stalldreng, jfr hvordan vervet som stallare - opprinnelig å holde oppsyn med kongens stall og hester, og organisere kongens skyssferder - gradvis ble brukt om den som førte ordet for kongen på ting og fikk lensmanns rett; «stallgutten» fikk stor makt som den som ledet hirden og dømte i hirdsaker. 

Betegnelsen «marsk» nevnes første gang på 600-tallet i *Lex [[alemanner|Alamannorum]]*, der boten var førti *[[solidus|solidi]]* for å drepe en marsk (det samme som boten for å drepe en baker, en kokk, en gullsmed, en sverdsmed eller en svinedreng).

I kongens hird var marsk(alk)en ansvarlig for oppsynet med kongens hester og staller. *[[Kong Valdemars jordebok]]* fra 1231 nevner i tillegg til marsken (*marscalcus*) også en «undermarsk», så oppsynet med hestene kan på den tiden ha skilt seg fra oppsynet med stallene, som så ble overlatt til «undermarsken»; muligens identisk med «fôrmarsken» som sørget for fôret og på 1400-tallet overtok oppsynet med blant annet hoffets staller, etter at marsken hadde fått større oppgaver i rikets tjeneste.

Marskens oppgaver var ikke alltid klart avgrenset, og avhang sikkert noe av innehaverens status og innflytelse. I tillegg til å være kongens øverste hærfører, synes marsken i løpet av 1300-tallet også å ha fått varierende andel i den dømmende myndighet og i finansforvaltningen.

«Riksmarskalk» eller «riksmarsk» ble senere en militær tittel for en marskalk, og benyttes bl.a. i Sverige, Tyskland, Frankrike og Storbritannia som den høyeste militære grad. 

Tito (1892-1980), statsleder i Jugoslavia, var formelt «marskalk Bros Tito». I Norge kjenner man ikke embetet.

## Referanser
George Morgan

**George Morgan** er navnet til flere personer:

*George Morgan (kjøpmann) (1743&ndash;1810), amerikansk kjøpmann og representant til innfødte amerikanere
*George W. Morgan (1820&ndash;1893), unionsgeneral fra den amerikanske innbyrdeskrigen
*George N. Morgan (1825&ndash;1866), kanadiskfødt general fra den amerikanske innbyrdeskrigen, far til George H. Morgan
*George Osborne Morgan (1826&ndash;1897), engelsk advokat og politiker
*George T. Morgan (1845&ndash;1925), Chief Engraver of U.S. Mint, designer av Morgan Dollar
*George Morgan (manusforfatter) (1854&ndash;1936), amerikansk manusforfatter
*George H. Morgan (1855&ndash;1948), amerikansk kavalerioffiser
*George Hay Morgan (1866&ndash;1931), britisk parlamentsmedlem
*George E. Morgan (1870&ndash;1969), amerikansk artist
*George Morgan (skuespiller) (f. 1932), amerikansk skuespiller og forfatter
*George Morgan (sanger) (1924&ndash;1975), amerikansk countrysanger
*George Frederick Morgan (1922&ndash;2004), amerikansk poet
Sportsåret 1914

**Sportsåret 1914** er en oversikt over hendelser, resultater, fødte og avdøde personer med tilknytning til sport i 1914.

## Hendelser
### Bandy
*1. mars – AIK Bandy vinner sitt andre SM-gull i sin tredje SM-finale etter finaleseier mot Djurgårdens IF med 4-2.

### Fotball
*6. mars Halmstads Bollklubb stiftes
*1. november – AIK blir svensk mester etter seier med 7–2 over Helsingborgs IF i finalen. Kampen ble spilt på Råsunda idrettsplass.
*IFK Göteborg vinner Den svenske serien for andre året i rad.
*KB vinner Det danske mesterskapet i fotball.
*Enköpings SK Fotboll stiftes.

### Langrenn
#### Svensk mesterskap
*30&nbsp;km vinnes av Anders Persson, Bollnäs GIF.
*60&nbsp;km vinnes av Arvid Dahlberg, IFK Umeå.

## Foreningar og klubber som stiftes
*14. februar, Halmstads BK, fotball.

## Rekorder
### Friidrett
*2. mai – Edward Beeson, USA, setter ny verdensrekord i høydehopp med 2,01 m
*4. juli – Willie Applegarth, Storbritannia, setter ny verdensrekord på 200 m med 21,2 sek
*5. juli – Jonni Myyrä, Finland, setter ny verdensrekord i spydkast med 63,29 m
### Hurtigløp på skøyter
*18. januar – Oscar Mathisen satte verdensrekord på 1500 m med 2.17,4. Rekorden sto i 23 år.

## Priser
*Holmenkollmedaljen tildeles Johan Kristoffersen

## Fødsler
*31. januar – Jersey Joe Walcott, amerikansk verdensmester i tungvektsboksning (død 1994)
*13. mai – Joe Louis, amerikansk verdensmester i tungvektsboksing 1937-49 (død 1981)
*30. juli – Lord Killanin, egentlig *Michael Morris*, Den internasjonale olympiske komités 6. president (død 1999)
*9. august – Joe Mercer, engelsk fotballspiller og -trener (død 1990)
*19. august – Baldur Möller, islandsk sjakkmester (død 1999)
*12. november – Peter Whitehead, britisk racerbilfører (død 1958)
*25. november – Joe DiMaggio, amerikansk baseballstjerne, gift 274 dager med Marilyn Monroe (død 1999)

## Dødsfall
*21. oktober – Franz Frederik Wathén, finsk skøyteløper som ble verdensmester på skøyter allround i 1901 (født 1878)
Sportsåret 1915

**Sportsåret 1915** er en oversikt over hendelser, resultater, fødte og avdøde personer med tilknytning til sport i 1915.

## Hendelser
### Bandy
*IFK Uppsala blir svenske mestere etter å ha slått AIK med 2-0 (1-0). Kampen spilles på Brunnsviken (Albano) i Stockholm.

### Fotball
*17. oktober – Djurgårdens IF blir svensk mester etter seier med 4–1 over Örgryte IS i finalen. Kampen spilles på Stockholms Stadion.
*IFK Göteborg vinner den svenske serien for tredje året på rad.

### Langrenn
#### Svensk mesterskap
*30&nbsp;km vinns av John Carlberg, Säfsnäs IF
*60&nbsp;km vinns av Arvid Dahlberg, IFK Umeå.

## Foreninger og klubber som stiftes
*7. februar, Landskrona BoIS ved en sammenslåing av Diana og IFK Landskrona. 

## Priser
*Holmenkollmedaljen tildeles Sverre Østbye

## Fødsler

## Dødsfall
*9. mai – Anthony Wilding, tennisspiller fra New Zealand (født 1883)
George Morgan (skuespiller)

**George S.B. Morgan** (født 17. november 1932 i ) er en amerikansk skuespiller. 

George Morgan spilte fader Mulcahy i pilotepisoden av TV-serien *[[M*A*S*H (TV-serie)|M*A*S*H]]* i 1972, men ble erstattet med William Christopher fra og med tredje episode i første sesong.

## Eksterne lenker
*
Sportsåret 1916

**Sportsåret 1916** er en oversikt over hendelser, resultater, fødte og avdøde personer med tilknytning til sport i 1916.

## Hendelser
### Fotball
*22. oktober – AIK blir svensk mester etter seier med 3–1 over Djurgårdens IF i finalen. Kampen spilles på Stockholms stadion.
*IFK Göteborg vinner den svenske serien for fjerde året på rad.
*B 93 vinner Det danske mesterskapet i fotball.

### Langrenn
#### Svensk mesterskap
*30&nbsp;km vinnes av Harald Johansson, IFK Umeå.
*60&nbsp;km vinnes av Edvard Persson, Storviks IF.

## Olympiske leker
* Sommer-OL 1916 i Berlin avlyses på grunn av første verdenskrig 

## Rekorder
### Friidrett
*27. juli – Ted Meredith, USA, setter ny verdensrekord på *400 m* med 47,4 sek
*10. september – Einari Anttila, Finland setter ny verdensrekord på *2 000 m* med 5.36,2 min

### Svømming
*26. august – Erna Murray, Tyskland setter ny verdensrekord på *100 m brystsvømming, damer* med 1.36,0 min
*21. november – Norman Ross, USA, setter nytt verdensrekord på *200 m frisvømming, herrer* med 2.21,6 min

## Priser
*Holmenkollmedaljen tildeles Lars Høgvold

## Fødsler
*8. mai – João Havelange, brasiliansk industrileder og president i FIFA 1974-98

## Dødsfall
…
Vandre min vei

***Vandre min vei*** (originaltittel: *Going My Way*) er en amerikansk filmmusikal og dramakomedie fra 1944 regissert, produsert og skrevet av Leo McCarey. Hovedrollen som den unge presten Chuck O'Malley spilles Bing Crosby. Filmens handling er hensatt til et katolsk miljø i New York. Den ble belønnet med hele syv Oscar, inkludert for Beste film.

*Going My Way* ble godt mottatt av filmkritikerne og ble belønnet med hele syv Oscar-priser (Beste film, beste regi, beste mannlige hovedrolle, beste story, beste manus,  beste mannlige birolle og beste sang og beste musikk). Den vant også tre Golden Globes (beste dramafilm, beste regi og beste mannlige birolle)

Den ble i 1945 etterfulgt av *[[Klokkene i St. Mary]]*. Den var også opphav til TV-serien *[[Going My Way (TV-serie)|Going My Way]]* fra 1962.

## Handling
Den gamle pater Fitzgibbon arbeider tungt i sin menighet St. Dominic og kirken har gjeld. Så sender biskopen den unge prest O'Malley til hjelp og han får rettet på alt.

## Om filmen
;Filmkritikerne
*Going My Way* ble godt mottatt av filmkritikerne, noe som gjenspeiles i at den har fått så mye som 78% på Rotten Tomatoes.

VGs anmelder gav den dårlig mottakelse da den kom på norske kinoer i 1946. Anmelderen mente den var kjedelig, men gav litt ros for Crosbys skuespill. Anmelderen beskrev den videre som propaganda for kristendommen: «*Ideen med «Going my way» er å vise at det lar seg gjøre å være religiøs uten å. gå rundt med bedemannsansikt, den forfekter den grundtvigske, glade kristendom. Mens enkelte religiøse kretser i vårt land ser på film som noe moralsk skadelig, går amerikanerne den omvendte veien og tar filmen i sin tjeneste som propagandaredskap for kristendommen*». Anmelderen konkluderte med at: «*Men til tross for det glimrende spillet etterlater ikke filmen noe sterkt inntrykk, annet enn at en har sett en svært lang og temmelig kjedelig film*». Sven Egil Omdal, i Stavanger Aftenblad, skrev i 2010 en artikkel over Oscar-vinnere på 1940-tallet. Han gav denne filmen følgende beskrivelse: «*Egner seg best for visning på katolske ungdomsleirer, som innledning til diskusjon om hvorvidt Jesus liker rytmer og jeans. Bing Crosby klarer ikke å redde et rotete manus. Vant antakelig på walkover i et svakt filmår*».

I 2004 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

## Rollebesetning
* Bing Crosby – Father Chuck O'Malley
* Barry Fitzgerald – Father Fitzgibbon
* Frank McHugh – Father Timothy O'Dowd
* James Brown – Ted Haines, Jr.
* Gene Lockhart – Ted Haines, Sr.
* Risë Stevens – Genevieve Linden
* Jean Heather – Carol James
* Porter Hall – Mr. Belknap
* Fortunio Bonanova – Tomaso Bozanni
* Eily Malyon – Mrs. Carmody
* Stanley Clements – Tony Scaponi
* Carl "Alfalfa" Switzer – Herman Langer

## Referanser


## Eksterne lenker
*
Teng (stat)

**Teng** (tradisjonell kinesisk: 滕, pinyin: *Téng*, eller 滕國, *Ténggúo*, ca. 1046–414 f.Kr.) var en liten kinesisk stat i Vår- og høstannalenes tid og De stridende staters tid i den kinesiske oldtid. 

Den lå sør i det som nå er provinsen Shandong. Dens territorium ligger i dag på området til bydistriktet Tengzhou (滕州市).

Herskerfamiliens slektsnavn var Ji (姬). Staten ble erobret og annektert av staten Yue under kong Gou Jian av Yue (越王勾践; reg. 496–465 f.Kr.).

Den lille staten Teng var vasall under staten Lu og var hjemstedet til filosofen Mozi (Micius) og arkitekten Lu Ban (鲁班).
Sinabung

**Sinabung** (indonesisk: *Gunung Sinabung*) er en stratovulkan på Karo-platået på Nord-Sumatra i Indonesia. Den har mange lavastrømmer på sidene. Furamoliske aktiviteter (sprekker der damp, gass og lava slippes ut) ble sett på toppen i 1912, men ingen utbrudd var registrert siden 1600, før utbruddet om morgenen 29. august 2010. I 2014 var det igjen utbrudd.

Den nærmeste bysenter til vulkanen er Medan.

## Utbruddet i 2010
Vulkanen hadde vært inaktiv i mange år, og det forrige utbruddet var i år 1600. Aske og røyk ble kastet opp i atmosfæren i opp til 1,5 kilometers høyde, og lava strømmet ut av krateret.

Indonesiske myndigheter rapporterte å ha evakuert «minst 12 000 mennesker» fra området. Til tross for rapporter om avtagende aktivitet, sa lederen av Indonesias vulkanologiske senter at vulkanen ville forbli på det høyeste farenivå, fordi forskerne hadde liten kunnskap om vulkanens utbruddsmønstre.

## Utbrudd i 2014
I januar 2014 begynte nye utbrudd fra Sinabung. Utbruddet mellom 22. og 28. januar skapte en pyroklastisk strøm som strakte seg 1,5 km ned langs vulkanens sørside.  personer ble evakuert. Den 1. februar 2014 kom et nytt utbrudd, med 16 omkomne og av dem 5 skoleelever som følge.  personer ble evakuert.

## Utbrudd i 2016
Den 9. mai 2016 ble en person drept av en gjørmestrøm som traff landsbyen Kutambaru.

Sju personer omkom som følge av utbrudd 22. mai 2016. De omkomne drev jordbruk i et område som var erklært som utrygt. Askeskyen strakte seg 3 km til værs.

## Referanser